**УКАЗАНИЯ
за попълване на Заявление за кандидатстване (Образец №1)** **– колективно решение за кандидатстване**

за подмяна на отоплителните уреди на твърдо гориво по проект BG16M1OP002-5.003-0007 „Подобряване на качеството на атмосферния въздух в община Видин“, съфинансиран от Кохезионния фонд на Европейския съюз и националния бюджет на Р. България чрез Оперативна програма „Околна среда 2014-2020 г.“

1. **Въпроси № 1, 2, 3, 4, 5** и **6** се попълват за лицето, упълномощено да подаде общото Заявление за кандидатстване при колективно решение за отопление.
2. **Въпрос № 8 –** посочва се първата опция „Апартамент/и“
3. **Въпроси № 9, 10, 11 и 12** се попълват сумарно за всички имоти, които ще се отопляват чрез колективното решение.
4. **Въпрос № 14** - посочва се приблизителната средна височина на таваните в имотите, които ще се отопляват чрез колективното решение.
5. **Въпроси № 15** и **16** се попълват в зависимост от съществуващото положение към датата на подаване на документите за кандидатстване за колективно решение за отопление.
6. **Въпроси № 17** и **18** се попълват в зависимост от това дали по-голямата част от отделните имоти, които ще се отопляват чрез колективното решение, разполагат с топлоизолация на стените и/или дограма с добри топлотехнически характеристики. Следва да се отговори спрямо съществуващото положение към датата на подаване на документите за кандидатстване за колективно решение за отопление.
7. Във **Въпрос № 19** се попълва броят на уредите за отопление на дърва или въглища в имотите, за които се кандидатства за колективно решение за отопление. Тези уреди ще бъдат демонтирани и предадени на Община Видин, преди монтажа на новото отоплително оборудване, в случай че кандидатите за колективно решение бъдат одобрени за подмяна на отоплителните уреди на дърва и/или въглища. Изключение прави уредът „Зидана камина без горивна камера (с открит огън, открита камина)“, който няма да се демонтира.
8. **Въпрос № 20** се попълва сумарно за всички имоти, които ще се отопляват чрез колективното решение.
9. **Въпрос № 22** В случай, че желаете да замените уреда на дърва/въглища с алтернативен на пелети, технологичното изискване при монтаж на такъв уред е диаметърът на комина да е поне 100 мм.
10. **Във въпрос № 23** се посочва отговор "Да" в случай, че всички имоти, за които се кандидатства за колективно решение за отопление, разполагат с изградена инсталация с радиатори и изградени общи тръбни части (вертикални/хоризонтални щрангове до мястото на отоплителното устройство за колективно отопление).
11. **Въпрос № 25** се попълват сумарно за всички имоти, които ще се отопляват чрез колективното решение.
12. Във **въпроси № 26, 27, 28 и 29** се посочва отговор "Да" при положение, че за поне един от имотите, за които се кандидатства за колективно решение за отопление, е вярно съответното обстоятелство.
13. Във **въпрос № 30** се посочва избраното отоплително устройство: едно отоплително устройство между изброените от т.9 до т. 15.

За улеснение избора на подходящ отоплителен уред е разработена приложена към документацията **„Ориентировъчна таблица за избор на отоплително устройство“.**